Ringebu

Denne artikkelen omhandler Ringebu kommune, for tettstedet se Ringebu (tettsted).

Ringebu er en kommune i Gudbrandsdalen i Innlandet. Den grenser i nord og øst til Stor-Elvdal, i sør mot Øyer og Gausdal, og i vest mot Sør-Fron. 

Ringebu kommune hadde pr. 4. kvartal 2021 i alt 4385 innbyggere. De to største tettstedene i kommunen er Vålebrua (administrasjonssenter) med  innbyggere og Tromsnes med  innbyggere per . Ved de olympiske leker i 1994 ble utfor arrangert i Kvitfjell alpinanlegg.

Ringebu utgjør sammen med kommunene Sør-Fron og Nord-Fron distriktet og næringsregionen Midt-Gudbrandsdal.

Politikk

Kommunestyrevalget 2019

Kommunestyrevalget 2015

Tusenårssted
Kommunens tusenårssted er Ringebu stavkirke sammen med området rundt, Ringebu Prestegard og Gildesvolden.

Historie
Den store stavkirken fra ca. år 1220 er landets nest største etter Heddal stavkirke i Telemark, og den eneste som er bevart i Gudbrandsdalen i tillegg til kirken i Lom, og den gjenreiste Garmo stavkirke som står på Maihaugen på Lillehammer.

Jehans Nordbu fra Venabygd var trolig den første gudbrandsdøl som emigrerte til Amerika. Da Jehans og familien reiste i 1832 var han 64 år gammel.

Ringebu inngikk i Oppland fylke før sammenslåingen med Hedmark fylke i 2020.

Skoler
Kommunen har tre barneskoler, hvorav en er en Montessoriskole. Ringebu skole og Fåvang skole er kommunale barneskoler med tradisjonell undervisning, mens Venabygd montessoriskole og -barnehage er montessoriskole. Kommunens ungdomsskole er Ringebu ungdomsskole. Kommunen har ingen videregående skoler, men har en folkehøyskole; Ringebu Folkehøgskule.

Kommunikasjon 
Foruten Dovrebanen som har stasjon i Ringebu sentrum, går E6, den viktigste nord-syd veiforbindelsen i denne delen av landet, gjennom tettstedet.
Friisvegen går fra sørøstlige delen av sentrum over Ringebufjellet til Atna i Østerdalen. Denne er vinterstengt.
Vest-nordvest for tettstedet ligger industriområdet Frya med småflyplass, Frya flyplass, meieri og travbane. Siden det er høyt terreng øst for flyplassen har det ikke vært mulig å starte ruteflyging ved flyplassen. 

Ved Frya starter fylkesvei 27 som går over Venabygdsfjellet og videre til Folldal. Dette er korteste veien mellom Ringebu og Hjerkinn, og er et godt alternativ til E6 når det er mye trafikk der.

Severdigheter 
 Ringebu stavkyrkje
 Weidemannsamlingen
 Kvitfjell i Fåvang
 Muen (høyeste fjell i kommunen)
 Fåvang sentrum og mammuten (statue)
 Tromsnesfossen
 Ringebu sentrum

Kjente ringbygginger 

 Frederik Petersen (1759-1815), kunstmaler
 Niels Arntzen Sem (1782-1859), embetsmann, stortingsrepresentant, stortingspresident
 Johan Bertrand Narvesen (1860-1939), grunnlegger av Narvesen A/S.
 Birger Kildal (redaktør) (1904-1983), politiker (H), redaktør av Morgenbladet 1958-1966
 Einar Hovdhaugen (1908-1996), politiker (Bondepartiet/Sp) og forfatter, stortingsrepresentant 1958-1970
 Hans Engen (1912-1966), norsk FN-ambassadør (1952-1958) og ambassadør til USA (1963-1966)
 Johannes Gilleberg (1915-2002), stortingsrepresentant (Sp) for Troms 1965-1977
 Petter Rønningen (1939-2022), organisator av OL på Lillehammer, rådgiver for diverse OL-organisasjoner
 Finn Kalvik (1947-), visesanger fra Fåvang.
 Egil Kristiansen (1966-), OL-deltager og landslagstrener i langrenn
 Lars Mytting (1968-), forfatter
 Rasmus Fossum Tiller (1996-), proffsyklist for Uno-X Pro Cycling Team

Referanser

Eksterne lenker 
 
 
  Detaljert statistikk fra Ringebu - Kommunefakta Ringebu/Statistisk sentralbyrå 
  Informasjon om Gudbrandsdalen 
  Kvitfjell alpinanlegg
  Historiske fotografier fra Ringebu 1909-1948